फैकल्टी नियुक्त नहीं होने से 5 मेडिकल कॉलेजों को एमसीआई से मान्यता नहीं
पाली| प्रदेशमें पाली समेत डूंगरपुर, चूरू, सीकर, भीलवाड़ा और बाड़मेर में बन रहे मेडिकल कॉलेज का निर्माण कार्य पूरा नहीं होने और चिकित्सा शिक्षा विभाग की ओर से एक भी फैकल्टी की नियुक्ति नहीं होने पर मेडिकल काउंसलिंग ऑफ इंडिया ने इस सत्र से मेडिकल कॉलेज शुरू करने की स्वीकृति नहीं दी है। इसके बाद मेडिकल एजुकेशन की आेर से इन मेडिकल कॉलेज में फैकल्टी की कमी को पूरा करने के लिए संबंधित जिला अस्पताल में कार्यरत विशेषज्ञों को ही आचार्य, सह आचार्य और सहायक आचार्य के समतुल्य करने के आदेश जारी किए गए हैं। जानकारी के अनुसार मेडिकल काउंसलिंग ऑफ इंडिया की ओर से दिसंबर में पाली, डूंगरपुर, चूरू, सीकर, भीलवाड़ा और बाड़मेर के मेडिकल कॉलेज का निरीक्षण किया गया था। इसी निरीक्षण को लेकर एमसीआई की ओर से रिपोर्ट सौंपी गई, जिसमें बताया गया कि एमसीआई की गाइडलाइन के अनुसार अब तक इन जिलों में तो मेडिकल कॉलेज का निर्माण कार्य पूरा हुआ है और ही अभी तक एमसीआई एक्ट के तहत इनमें एक भी फैकल्टी नियुक्त की गई है। इसके बाद एमसीआई ने 2017-18 के शैक्षणिक सत्र के लिए अनुमति नहीं देने के आदेश जारी किए। इधर, मेडिकल एजुकेशन की ओर से मंगलवार को संबंधित मेडिकल कॉलेज के अस्पताल में कार्यरत विशेषज्ञों को ही फैकल्टी के रूप में नियुक्त करने के आदेश जारी कर दिए गए हैं। इसके बाद जिला अस्पताल में कार्यरत अब मेडिकल एजुकेशन के नए आदेशों के तहत फैकल्टी माने जाएंगे।
फैकल्टी की कमी दूर करने और एमसीआई की गाइडलाइन को पूरा करने के लिए नए आदेश
अधिकारियों के अनुसार एमसीआई की गाइडलाइन को पूरा करने के लिए फैकल्टी नियुक्त करनी थी, लेकिन मैन पॉवर की कमी होने की वजह से यह संभव नहीं हो पाया था। इसके बाद मेडिकल एजुकेशन की ओर से नए आदेशों के तहत फैकल्टी की कमी को दूर करने के साथ ही एमसीआई की गाइडलाइन को पूरा करने की कोशिश की जा रही है, ताकि इन मेडिकल कॉलेज में 2017-18 का पहला शैक्षणिक सत्र शुरू हो सके।
अस्पताल के विशेषज्ञ होंगे नए फैकल्टी, फिर से होगा निरीक्षण
मेडिकल एजुकेशन की ओर से जारी इस आदेश के बाद अब जिला अस्पताल में कार्यरत विशेषज्ञ ही नए मेडिकल कॉलेज की फैकल्टी होंगे। इसके तहत प्रमुख विशेषज्ञ आचार्य, वरिष्ठ विशेषज्ञ सह आचार्य और कनिष्ठ विशेषज्ञ सहायक आचार्य माने जाएंगे। यानि, अब यह इन पदों के समतुल्य होंगे। इसके साथ ही एमसीआई की ओर से इस आदेश के बाद फिर से निरीक्षण करवाने की तैयारी भी की जा रही है।
-------
यह मेडिकल कॉलेज ऑफ काउंसलिंग की रिपोर्ट थी, लेकिन हम पूरा प्रयास कर रहे हैं कि यह सभी मेडिकल कॉलेज 2017-18 के शैक्षणिक सत्र में शुरू हाे जाए। फैकल्टी की कमी है इसी को ध्यान में रखते हुए अस्पताल में सेवाएं दे रहे विशेषज्ञों को इनके समतुल्य रखने के आदेश जारी किए गए हैं। इसमें एमसीआई की गाइडलाइन पूरा करने की कोशिश की है, लेकिन हम लोग इसी साल नया सत्र शुरू कर देंगे।
- रोली सिंह, शासन सचिव, मेडिकल एजुकेशन, राजस्थान
hin_Deva hin_Deva hin_Deva hin_Deva hin_Deva hin_Deva unk hin_Deva bho_Deva